**ПРОТОКОЛ**

 **№19**

**от заседание на ОбС-Хайредин, проведено на 23.04.2013г.**

**Място на провеждане:** **Заседателната зала на общинска администрация.**

**Начало: 16:45 часа.**

**Край: 18:50** **часа.**

**Днес на 23.04.2013 г. / вторник / от 16:45 часа се проведе редовно заседание на Общински съвет – Хайредин.**

**В работата взеха участие 13 / тринадесет /, от избрани 13 / тринадесет/ общински съветници.**

**Отсъстващи: Няма.**

**На заседанието присъстват още: Тодор Алексиев – Кмет на Община Хайредин;А.Атанасов-Кмет на с.Манастирище;И.Бешировски - Кмет на с.Рогозен;Т.Трифонов-Кметски наместник на с.Бързина.**

***Заседанието бе открито и ръководено от г – жа Светла Петрова - Председател на ОбС Хайредин, в заседателната зала на общинска администрация на 23.04.2013 г.***

 ***Г – жа Светла Петрова: Уважаеми господин Кмет,*** ***Уважаеми Общински съветници, Уважаеми гости.***

 ***Председателката на ОбС постави на гласуване***

 **Д Н Е В Е Н Р Е Д :**

1. **Изказвания, питания, становища и предложения на граждани, на основание чл.65, ал.3 от Правилника за организацията и дейността на ОбС, неговите комисии и взаимодействието му с общинска администрация.**
2. **Докладна записка от Кмета на Община Хайредин – Тодор Алексиев Тодоров, относно: Обявяване на общинска земеделска земя от публична собственост в частна, промяна начина на трайно ползване и отдаване под аренда чрез публично оповестен конкурс.**
3. **Заповед от Областен Управител на Област Враца, относно: Връщане за ново обсъждане на Решение №190 от Протокол №18 от проведено заседание на Общински съвет – Хайредин на 01.04.2013 г.**
4. **Докладна записка от Кмета на Община Хайредин – Тодор Алексиев Тодоров, относно: Закупуване на имот общинска собственост за изграждане на футболно игрище.**
5. **Докладна записка от Кмета на Община Хайредин – Тодор Алексиев Тодоров, относно: Провеждане на търг с явно наддаване за отдаване под наем на земеделски земи от Общинския поземлен фонд.**
6. **Докладна записка от Кмета на Община Хайредин – Тодор Алексиев Тодоров, относно: Изразяване предварително съгласие за преминаване на линеен инфраструктурен обект, през поземлени имоти, общинска собственост, по чл.25, ал.4 и ал.5 във връзка с ал.3, т.1 от ЗСПЗЗ.**
7. **Докладна записка от Кмета на Община Хайредин – Тодор Алексиев Тодоров, относно: Разделяне на поземлен имот № 107001, с площ 759.414дка. в местност „Пасище 2“, НТП – пасища, мера – публична общинска собственост, промяна в НТП и статута на новообразуваните имоти, както и предоставянето им по реда на ЗОС и НРПУРОИ на Община Хайредин.**
8. **Докладна записка от Кмета на Община Хайредин – Тодор Алексиев Тодоров, относно: Предварително съгласие за промяна предназначението на поземлен имот – публична общинска собственост във връзка с инвестиционното намерение за построяване на овцеферма и обслужващи сгради.**
9. **Докладна записка от Кмета на Община Хайредин – Тодор Алексиев Тодоров, относно: Смяна начина на трайно ползване на имот №118019**
10. **Докладна записка от Кмета на Община Хайредин – Тодор Алексиев Тодоров, относно: Приемане на Годишен план за младежта.**
11. **Молби**
12. **Други**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ - НЯМА**

 **ДНЕВНИЯ РЕД СЕ ПРИЕМА !!!**

**По т.1 от дневния ред: Изказвания, питания, становища и предложения на граждани, на основание чл.65, ал.3 от Правилника за организацията и дейността на ОбС, неговите комисии и взаимодействието му с общинска администрация.**

***Поради липсата на изказвания,питания,становища и предложения на граждани Председателката на ОбС предложи да преминат към т.2 от дневния ред.***

**По т.2 от дневния ред : Докладна записка от Кмета на Община Хайредин – Тодор Алексиев Тодоров, относно: Обявяване на общинска земеделска земя от публична собственост в частна, промяна начина на трайно ползване и отдаване под аренда чрез публично оповестен конкурс.**

* **По предложение на Тодор Алексиев Тодоров – Кмет на Община Хайредин Докладната записка е оттеглена от дневния ред.**

**По т.3 от дневния ред : Заповед от Областен Управител на Област Враца, относно: Връщане за ново обсъждане на Решение №190 от Протокол №18 от проведено заседание на Общински съвет – Хайредин на 01.04.2013 г.**

 **РЕШЕНИЕ:**

 **№200**

**ОбС Хайредин на основание заповед №07 14 / 09.04.2013г. от Областен Управител Враца отменя р-е №190 от Протокол №18 от проведено заседание на ОбС Хайредин от 01.04.2013г.**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.4 от дневния ред : Докладна записка от Кмета на Община Хайредин – Тодор Алексиев Тодоров, относно: Закупуване на имот общинска собственост за изграждане на футболно игрище.**

 **РЕШЕНИЕ:**

 **№201**

**ОбС – Хайредин реши:**

1. **На основание чл.21, ал.1, т.8 от ЗМСМА, чл.35, ал.1 и чл.41, ал.2 от ЗОС и чл.33, ал.1, т.1 от Наредба №5 за реда за придобиване, управление и разпореждане с общинско имущество приема инвестиционното намерение на „Манастирище 2000“ ООД и възлага на Кмета на Община Хайредин да продаде ПИ № 204004, м.„Край село“ по КВС на с.Манастирище, частна общинска собственост с площ от 25.966 дка, актуван с Акт за частна общинска собственост №377/ 11.04.2013г. чрез публично оповестен конкурс при първоначална цена 10 900,00 лв. за целия имот без ДДС.**
2. **ОбС – Хайредин упълномощава Кмета на Община Хайредин да извърши всички по-следващи действия в изпълнение на горните решения.**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.5 от дневния ред : Докладна записка от Кмета на Община Хайредин – Тодор Алексиев Тодоров, относно: Провеждане на търг с явно наддаване за отдаване под наем на земеделски земи от Общинския поземлен фонд.**

* **По предложение на Тодор Алексиев Тодоров – Кмет на Община Хайредин Докладната записка е оттеглена от дневния ред.**

**По т.6 от дневния ред : Докладна записка от Кмета на Община Хайредин – Тодор Алексиев Тодоров, относно: Изразяване предварително съгласие за преминаване на линеен инфраструктурен обект, през поземлени имоти, общинска собственост, по чл.25, ал.4 и ал.5 във връзка с ал.3, т.1 от ЗСПЗЗ.**

 **РЕШЕНИЕ:**

 **№202**

**ОбС – Хайредин на основание чл.21, ал.2 от ЗМСМА, във връзка с чл.25, ал.4 и ал.5 във връзка с ал.3, т.1 от Закона за собствеността и ползването на земеделската земя и при мотиви, подробно изложени в докладната записка, реши:**

1. **Изразява предварително съгласие за преминаване трасето на обект „Преносни газопроводи високо напрежение с АГРС от ПГХ Чирен до гр.Козлодуй гр.Оряхово“ през поземлени имоти, общинска собственост и стопанисвани от Общината, в землищата на с.Хайредин, с.Рогозен и с.Манастирище, съгласно обявеният в „Държавен вестник“ бр.89/11.11.2011г. проект за Парцеларен план.**
2. **Упълномощава Кмета на Община Хайредин, след одобрение на проекта за Парцеларен план, да проведе процедурите по чл.193 от Закона за устройство на територията за учредяване на право на прокарване на техническата инфраструктура през общинските поземлени имоти.**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.7 от дневния ред : Докладна записка от Кмета на Община Хайредин – Тодор Алексиев Тодоров, относно: Разделяне на поземлен имот № 107001, с площ 759.414дка. в местност „Пасище 2“, НТП – пасища, мера – публична общинска собственост, промяна в НТП и статута на новообразуваните имоти, както и предоставянето им по реда на ЗОС и НРПУРОИ на Община Хайредин.**

 **РЕШЕНИЕ:**

 **№203**

**На основание чл.21, ал.1, т.8 от Закона за местното самоуправление и местната администрация, чл.6, ал.1 от Закона за общинската собственост във връзка с чл.3, ал.2 от ЗОС, чл.25, ал.3, т.4 и ал.9 от Закона за собствеността и ползването на земеделски земи, във връзка с чл.45и от Правилника за прилагане на Закона за собствеността и ползването на земеделските земи, чл.8, ал.9 от ЗОС, ОбС – Хайредин, реши:**

1. **Поземлен имот № 107001 целият с площ 759.414 дка., с НТП – пасище, мера, местност „Пасище 2“, категория трета по КВС с.Хайредин, актуван с АОС №22/03.05.2007г. да се раздели на 2/два/ броя имоти със следните площи и нови проектни идентификатори:**
* **Поземлен имот № 107002 с проектна площ 5.000 дка., в землището на с.Хайредин, местност „Пасище 2“, категория трета, НТП – пасище, мера;**
* **Поземлен имот № 107003 с проектна площ 754.418 дка., в землището на с.Хайредин, местност „Пасище 2“, категория трета, НТП – пасище, мера;**
1. **Променя начина на трайно ползване на поземлен имот № 107002 с проектна площ 5.000 дка., в землището на с.Хайредин, местност „Пасище 2“, категория трета, НТП – пасище, мера със скица - проект с проектен начин на трайно ползване „недефиниран НТП“, като публична общинска собственост го обявява за частна, съгласно Скица – проект на имота (по чл.45и ППЗСПЗЗ) № Ф11373/10.04.2013година, издадена от Общинска служба по „Земеделие“ – гр.Козлодуй ;**
2. **Променя начина на трайно ползване на поземлен имот № 107003 с проектна площ 754.418 дка., землището на с.Хайредин, местност „Пасище 2“, категория трета, НТП – пасище, мера със скица – проект „за трайни насаждения“, като от публична общинска собственост го обявява за частна, съгласно Скица – проект на имота (по чл.45и ППЗСПЗЗ) , № Ф 11374/10.04.2013 година, издадена от Общинска служба по „Земеделие“ – гр.Козлодуй.**
3. **Дава предварително съгласие в срок от 12 месеца за промяна предназначението на земеделските земи, посочени от т.2 и т.3 от пасище, мери за други земеделски нужди и провеждане на процедурите, съгласно ЗСПЗЗ и ППЗСПЗЗ.**
4. **Възлага на Кмета на Общината да осъществи процедурата по отразяване на промяната в начина на трайно ползване на имотите по реда на чл.45и, ал.4 и ал.5 във връзка с чл.78а от ППЗСПЗЗ в срок от 1 година от вземане на настоящото решение.**

**Мотиви:Промяна начина на трайно ползване на новообразуваните имоти е по реда на чл.45и, ал.1 от ППЗСПЗЗ, т.е. използването на имотите ще бъде за други земеделски нужди, при запазване на характера и предназначението им като земеделска земя.**

 **проектен имот № 107002 с проектна площ 5.000 дка. От пасище, мера за други земеделски нужди е наложително – имота не се ползва по предназначение поради съоръженията разположени в него, от страна на собственика на силажните площадки, който е регистриран като земеделски производител има проявен интерес за закупуването на имота с цел разширяване на селскостопанската си дейност.**

 **проектен имот № 107003 с проектна площ 754.418 дка. от пасище, мера за трайни насаждения, предназначена за отглеждане на овощни дръвчета е във връзка с постъпилото инвестиционно намерение от фирма „Ла пепион Би. Джи“ ЕООД - Заявление с вх.№ К – 518/31.01.2013 година за отдаване под аренда на земеделски земи от общинския поземлен фонд в землището на с.Хайредин за развиване на бизнес в сферата на аграрната индустрия.**

1. **Общински съвет – Хайредин дава съгласие след промяната НТП и актуване на горепосочените имоти, същите да бъдат включени в Годишната програма за управление и разпореждане с имотите – общинска собственост за 2013г., приета с Решение № 176/01.03.2013г. от ОбС – Хайредин както следва:**

**в Раздел V ПРОДАЖБИ: Поземлен имот № 107002 с площ 5.000 дка в землище с.Хайредин, м.„Пасище 2“, категория трета, НТП – Недеф. НТП.**

**в Раздел III ОТДАВАНЕ ПОД НАЕМ: Поземлен имот № 107003 с площ 754.418 дка в землище с.Хайредин, м.„Пасище 2“, категория трета, НТП – Трайни насаждения.**

1. **Общински съвет – Хайредин дава съгласие след промяната на НТП и издаване на Акт за частна общинска собственост на поземлен имот № 107002 с площ 5.000 дка. в землището на с.Хайредин, м.„Пасище 2“, категория трета, Недеф. НТП да бъде обявен за продажба на собственика на съоръженията /силажни ями/, находящи се в имот по реда на Закона на общинската собственост и Наредба №5 за реда за придобиване, управление и разпореждане с общинското имущество на Община Хайредин.**
2. **Общински съвет – Хайредин дава съгласие след промяната на НТП и издаване на Акт за частна общинска собственост на поземлен имот №107003 с площ 754.418 дка. в землището на с.Хайредин, м.„Пасище 2“, категория трета, НТП – за трайни насаждения да се отдаде под аренда за създаване на „Овощна градина“, чрез провеждане на публично оповестен конкурс по реда на Закона за общинската собственост , Закона за арендата в земеделието, Наредба №5 за реда за придобиване, управление и разпореждане с общинско имущество на Община Хайредин.**
3. **Упълномощава Кмета на Община Хайредин да извърши всички нормативно определени действия, в изпълнение на горните решения.**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.8 от дневния ред : Докладна записка от Кмета на Община Хайредин – Тодор Алексиев Тодоров, относно: Предварително съгласие за промяна предназначението на поземлен имот – публична общинска собственост във връзка с инвестиционното намерение за построяване на овцеферма и обслужващи сгради.**

 **РЕШЕНИЕ:**

 **№204**

**ОбС – Хайредин на основание чл.21, ал.1, т.8 от ЗМСМА, предвид разпоредбите на чл.25, ал.1 и ал.5 от ЗСПЗЗ, чл.6, ал.1,чл.37, ал.1 и чл.41, ал.2 от ЗОС реши:**

1. **Дава предварително съгласие със срок на валидност една календарна година, за промяна на предназначението на поземлен имот с номер 108524 с площ 13.602 дка., с начин на трайно ползване : пасище, мера в м. „Пасище 2“ АОС №208/11.04.2013 г. по КВС на с.Хайредин ЕКАТТЕ 77102**
2. **Дава съгласие за промяна характера на собствеността на поземлен имот № 108524 – публична общинска собственост в имот – частна общинска собственост , след изпълнение на предвидените в ЗСПЗЗ, ЗОЗЗ и ЗОС изисквания**
3. **Дава предварително съгласие за учредяване на право на строеж за изграждане на селскостопански сгради за отглеждане на животни чрез публично оповестен конкурс. Цената на правото на строеж да се определи, след влизане в сила на ПУП**
4. **Дава съгласие за изработване на ПУП за реализиране на инвестиционен проект, свързан със социално-икономическото развитие на Общината – изграждане на овцеферма и обслужващи сгради за имота описан в т.1 от настоящето Решение**
5. **Изработката на ПУП и процедурата по промяна на предназначението на земята да се финансира от Васил Димитров Аврамов.**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.9 от дневния ред : Докладна записка от Кмета на Община Хайредин – Тодор Алексиев Тодоров, относно: Смяна начина на трайно ползване на имот №118019**

 **РЕШЕНИЕ:**

 **№205**

**ОбС – Хайредин реши:**

1. **След изготвяне на скица проект, на основание чл.21, ал.1, т.8 от ЗМСМА , чл.25, ал.3, т.4 и ал.9 от ЗСПЗЗ, чл.45и от ППЗСПЗЗ, чл.6, ал.1 от ЗОС и чл.5, ал.2 от Наредба №5 за реда за придобиване, управление и разпореждане с общинско имущество, ОбС – Хайредин приема инвестиционното намерение на Велика Донкова Николова и приема да смени начина на трайно ползване на ПИ № 118019, м. „Турек“ в земището на с.Манастирище с площ от 8.593 дка, актуван с Акт за публична общинска собственост №169/25.08.2011г. от пасище, мера в нива и го обявява за частна общинска собственост.**
2. **Изразява предварително съгласие със срок 12 месеца за промяна начина на трайно ползване на земеделски земи общинска собственост – пасища, мери за други земеделски нужди – нива, и провеждане на процедурите по ЗСПЗЗ и ППЗСПЗЗ.**
3. **Дава съгласие да се продаде горецитирания имот чрез публично оповестен конкурс за създаване на трайни насаждения – овощни дървета.**
4. **ОбС – Хайредин декларира, че описания в горните решения имот не се ползва по предназначение и при спазване нормативите за поддържане резерв от постоянно затревени площи и задоволяване нуждите на животновъдите от земи необходимостта от тях е отпаднала и с цел реализиране на бъдещи инвестиционни проекти, което ще допринесе за откриване на нови работни места. Ще се създадат нови трайни насаждения, с което ще се подобри структурата на почвата, Общински съвет намира решението за з=целесъобразно.**
5. **Възлага на Кмета на Община Хайредин да организира и проведе всички процедури по това решение, да проведе конкурса по Наредба №5 за реда за придобиване, управление и разпореждане с общинско имущество, като изготви и одобри необходимостта за това конкурсна документация, да назначи комисия по провеждане на конкурса, да определи размера на депозита и да определи задължителните документи за участие и сключи договор за продажба.**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.10 от дневния ред : Докладна записка от Кмета на Община Хайредин – Тодор Алексиев Тодоров, относно: Приемане на Годишен план за младежта.**

 **РЕШЕНИЕ:**

 **№206**

**ОбС – Хайредин, реши на основание чл.21, ал.1, т.12 от Закона за местното самоуправление и местната администрация, чл.16, ал.1 от Закона за младежта приема Годишен план за младежта за 2013 г.**

 **ГЛАСУВАЛИ : „ЗА“ - 13**

 **„ПРОТИВ“ - НЯМА**

 **„ВЪЗД.СЕ“ – НЯМА**

 **РЕШЕНИЕТО СЕ ПРИЕМА !!!**

**По т.10 от дневния ред :Молби**

**По информация дадена от ПК по социални дейности няма постъпили Молби за месец Април.**

***Поради изчерпване на дневния ред заседанието бе закрито в 18:50 часа.***

**ИЗГОТВИЛ : ПРЕДСЕДАТЕЛ :**

**Техн. сътрудник: ………………. ОбС – Хайредин:…………………**

 **/M.Aтанасова/ /Светла Петрова/**